section_heading: Tijek utakmice<ref>Detroit dobio utakmicu sezone
paragraph_text: U prvom periodu Detroit je zaradio dva isključenja već u prve dvije minute, a to Chicago koristi i pogotkom Krisa Versteega dolaze do vodstva. Nakon toga su zaredala isključenja domaćina, a sada je gol s igračem više postigao Detroit, preko Mikaela Samuelssona. Nova prilika s igračem više donijela je i novi pogodak za Chicago. Martin Havlát je ispred gola lijepo u mrežu pospremio dodavanje Versteega. Do kraja perioda još je Ben Eager nakon krasne solo akcije postigao pogodak i Chicago je imao lijepu prednost protiv tadašnjih prvaka. Međutim, Detroit je nakon toga odigrao fantastičnih 40 minuta.